
                                                            Avizat Direcția Juridic Contencios
                                                            Prin raport de avizare nr. ______ / ___________
		
Raport de specialitate
privind aprobarea dezmembrării imobilului teren, în suprafață de 1300 mp, având NC 69650, situat în Drobeta Turnu Severin, zona Banovița

            Prin referatul de aprobare nr. _______/____________, Viceprimarul Municipiului Drobeta Turnu Severin, domnul Daniel Olimpiu Cîrjan, propune adoptarea unui proiect de hotărâre de consiliu local privind aprobarea dezmembrării imobilului teren, înscris în CF a UAT Drobeta Turnu Severin 69650, având NC 69650, situat în Drobeta Turnu Severin, zona Banovița.
	Analizând proiectul de hotărâre am constatat că a fost elaborat  în conformitate cu prevederile legale, în speță :
· dispozițiile art. 879 alin. (2) din Legea nr. 287/2009 privind Codul civil conform cărora ”imobilul înscris în cartea funciară se modifică și prin dezlipiri, dacă se desparte o parte din imobil sau se micșorează întinderea acestuia”;
· dispozițiile art. 880 alin. (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire și dezlipire a imobilelor înscrise în cartea funciară se încheie în forma autentică”;	
 -  dispozițiile art. 27 din Legea nr. 7/1996, conform cărora ”imobilele ce aparțin domeniului public și privat al statului sau, după caz, al unității administrativ-teritoriale se vor înscrie în cărți funciare speciale ale unității administrativ-teritoriale pe care sunt situate, cu excepțiile prevăzute de lege, iar cărțile funciare speciale se țin de către birourile teritoriale ale oficiului teritorial”.
De asemenea, conform prevederilor art. 130 alin. (6) din Ordinul Directorului General al Agenției Naționale de Cadastru și Publicitate Imobiliară nr. 600/08.02.2023 privind aprobarea Regulamentului de avizare, recepție și înscriere în registrul de carte funciară ”operațiunea de dezlipire/alipire a unui imobil este considerată  finalizată în momentul înscrierii actului autentic de dezlipire/alipire în cartea funciară”.
Adoptarea proiectului este necesară și oportună în sensul identificării unor soluții pentru realizarea concesionării terenurilor din patrimoniul municipiului Drobeta Turnu Severin în vederea obținerii de venituri la bugetul local și implicit în scopul realizării de investiții ale unor persoane fizice sau juridice, fapt cu implicații în procesul de dezvoltare al municipiului.
Menționăm că terenul identificat cu NC 69650, înscris în CF 69650, face parte din domeniul privat al Municipiului Drobeta Turnu Severin conform extrasului de carte funciară nr. 41885/07.10.2025.
În consecință, propunem aprobarea dezmembrării imobilului teren, în suprafață de 1300 mp, identificat cu NC 69650, după cum urmează:
· imobilul teren, în suprafață de 650 mp, identificat cu NC 72813, 
· imobilul teren, în suprafață de 650 mp, identificat cu NC 72814.

Susținerea proiectului din punct de vedere legal este fundamentată pe dispozițiile art. 84 art. 129 alin. 1, alin. 2 lit. (c), art. 139 alin. 1, alin. 3 lit. (g), din O.U.G. nr. 57/2019 privind Codul administrativ,  dispozițiile art. 879 alin. (2) respectiv 880 alin. (1) din Legea nr. 287/2009 privind Codul civil, dispozițiile art. 25 alin (2) și ale art. 27 din Legea nr. 7/1996 privind cadastrul și publicitatea imobiliară republicată și actualizată, dispozițiile art. 127-130 din Ordinul Directorului General A.N.C.P.I. nr. 600/08.02.2023.
		În acest sens, în conformitate cu dispozițiile art. 136 alin. 8 lit. (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la aprobarea dezmembrării  imobilului teren, înscris în CF a UAT Drobeta Turnu Severin 69650, având NC 69650 situat în Drobeta Turnu Severin, zona Banovița.	
	Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.
          Director,                                                         Șef Serviciu Administrare Terenuri,                
       Radu Lăpădat                                                                          Felix Nuhaiu                 
   


      Direcția Arhitect Șef,                                                               Inspector,       
   Șef Serviciu Urbanism ___________                                         Laura Stoican
   Șef Serviciu Cadastru   ___________

